«Урыстәыла Беларус астратегиатә обиектаҿ атерракт анагӡара агәы иҭоуп, нас ари ажәылара Украина ахарарҵарц азыҳәан», — украинатәи АИХқәа ари аинформациа аладырҵәеит Украина Ашәарҭадара амаҵзура аинформациа шьаҭас иҟаҵаны.
Аларҵәара зауз аинформациа инақәыршәаны, атерракт армазеиуеит урыстәылатәи адиверсиатә аҧшыхәратә гәыҧ, дара, «вагнераа» ракәызшәа, хықәкыла Беларусҟа идәықәҵоуп.
Украинатәи АИХқәа ринформациа ала, аурысцәа Мозыртәи анефҭ аус адуларатә зауад иажәылар рҭахуп Беларусгьы ари аибашьра аҽаланагаларц азыҳәан.
Украина Ашәарҭадара амаҵзура ари аинформациа аиуит еиуеиҧшым ахыҵхырҭақәа рҟынтәи. Лымкаала, украинатәи аибашьцәа Запорожтәи атәылаҿацәаҿ атҟәара иргаз урыстәылатәи арбџьармчқәа ирылахәы арратә маҵзуҩы иҟынтәгьы.